Justas Džiugelis

Justas Džiugelis (g. 1987 m. liepos 11 d. Lindiniškėse, Vilniaus rajone) – verslininkas, politikas.

 Biografija 

Vaikystė prabėgo netoli Vilniaus esančiame Lindiniškių kaime. J. Džiugelis nuo mažens nevaldo savo kūno. Jo negalią tėvai pastebėjo dar kūdikystėje, kai berniukui tebuvo 3 mėnesiai. Jam – įgimta raumenų atrofija, paklūsta vien plaštakos.Negalia ir milijoninis verslas pakreipė vilnietį neįprastu keliu 

1994 m. pradėjo mokytis Vilniaus Tuskulėnų vidurinėje mokykloje. 2005–2007 m. nuotoliniu būdu mokėsi Ozo vidurinėje mokykloje ir ją baigė. 2009 m. pagal ištęstinę studijų formą Tarptautinės teisės ir verslo aukštosios mokyklos Vadybos ir teisės fakultete studijavo finansus.

2006–2007 m. dirbo Valakupių reabilitacijos centre kompiuterinio raštingumo ir internetinių puslapių kūrimo programos mokytoju.

2006 m. įsteigė telekomunikacijos priemonių mažmeninės prekybos ir remonto paslaugų įmonę. Nuo 2009 m. – IT įrangos didmeninę prekybą plėtojančios bendrovės ETS LT savininkas ir vadovas. 2014 m. įsteigė VšĮ „Baltijos ugdymo centras“.Justas Džiugelis. Negalia – man ne kliūtis įgyvendinti savo idėjas ir padėti kitiems

2016–2020 m. ir 2020–2024 m. Seimo narys. Buvo Neįgaliųjų teisių komisijos pirmininkas, narys.

Šaulių sąjungos narys.„DŽIUGELIS JUSTAS“ . Kas yra kas Lietuvoje 2018.

Pomėgiai: žvejyba, menai, kelionės ir technologijos.

 Kontraversijos 
2024 m. vasario 29 d,. po kaltinimų korupcija, pranešė, kad traukiasi iš konservatorių frakcijos Seime ir stabdo narystę Tėvynės sąjungos-Lietuvos krikščionių demokratų (TS-LKD) partijoje. Klausimai dėl J. Džiugelio parlamentinių lėšų panaudojimo kilo paaiškėjus, kad konservatorius per trejus metus Seimo nario veiklos ataskaitos rengimui išleido daugiau kaip 23 tūkst. eurų. Buvęs Justo Džiugelio konsultantas Mindaugas Ardišauskas atmeta kaltinimus, esą jis Seimo nariui išrašinėjo fiktyvias sąskaitas faktūras. https://www.lrt.lt/naujienos/lietuvoje/2/2201041/lobistas-ardisauskas-atmeta-jam-ir-dziugeliui-mestus-kaltinimus Klausimus sprendusios Etikos ir procedūrų komisija, VTEK ir prokuratūra nerado jokių pažeidimų ir nepradėjo tolimesnių tyrimų. Po institucijų išaiškinimo, Justas Džiugelis atnaujino narystę partijoje ir grįžo į frakciją. 

 Šaltiniai 

 Nuorodos 

 J. Džiugelio biografija (vrk.lt)
 Seimo naujokas Justas Džiugelis įeis į istoriją ir privers pertvarkyti Seimą
 Naujas kūno nevaldančio Justo Džiugelio iššūkis – kelionė aplink Lietuvą

Kategorija:Seimo nariai
Kategorija:Lietuvos verslininkai
Kategorija:Neįgaliųjų teisių aktyvistai